ΓΡΑΠΤΗ ΕΡΩΤΗΣΗ E-1781/00

υποβολή: Monica Frassoni (Verts/ALE) προς την Επιτροπή

(8 Ιουνίου 2000)

Θέμα: Προστασία της περιοχής Ακάμας στην Κύπρο

Ο Ακάμας που βρίσκεται στη δυτική Κύπρο, είναι μία μοναδική περιοχή φυσικής ομορφιάς και βιοποικιλότητας, τόπος διαβίωσης πολλών γηγενών ειδών χλωρίδας και πανίδας. Για την προώθηση της προστασίας της φύσης στην περιοχή έχουν αναληφθεί διεθνείς προσπάθειες, όπως το στρατηγικό σχέδιο διαχείρισης της Διεθνούς Τράπεζας του 1995 για την διατήρηση του Ακάμα ως προστατευτέας περιοχής βιόσφαιρας σύμφωνα με τις ρυθμίσεις της ΙUCN συμπεριλαμβανομένου ενός εθνικού πάρκου (το οποίο χρηματοδοτήθηκε από την Ευρωπαϊκή Ένωσης) καθώς και η σύσταση του 1995 αριθ. 63 του Συμβουλίου της Ευρώπης η οποία βασίζεται στη Σύμβαση της Βέρνης. Παρ' όλες αυτές τις προσπάθειες, η Κυβέρνηση της Κύπρου επί του παρόντος σχεδιάζει να χορηγήσει άδειες για ανάπτυξη της περιοχής έτσι ώστε να ξεκινήσουν στην περιοχή Ακάμας μεγάλης κλίμακας έργα τουριστικής ανάπτυξης καιποδομής ασυμβίβαστα με την περιοχή ειδικής προστασίας.

Όπως επεσήμανε η Επιτροπή στην τακτική έκθεσή της του 1999 σχετικά με την πρόοδο της Κύπρου στην κατεύθυνση της προσχώρησης, η οδηγία για την εκτίμηση των επιπτώσεων ορισμένων σχεδίων δημόσιων και ιδιωτικών έργων στο περιβάλλον δεν έχει ακόμα μεταφερθεί στο εσωτερικό δίκαιο της Κύπρου. Το ίδιο ισχύει και για τη μεταφορά στο εσωτερικό δίκαιο των οδηγιών για τους οικότοπους και τα πτηνά, ιδίως όσον αφορά τα ζητήματα διαχείρισης και την πρόβλεψη ενός συνεκτικού συστήματος καθορισμού των ειδικών περιοχών προστασίας, παρά το γεγονός ότι η μεταφορά στο εσωτερικό δίκαιο και η εφαρμογή της περιβαλλοντικής νομοθεσίας της Ένωσης αποτελεί θεμελιώδη όρο για την ένταξη της Κύπρου στην ΕΕ επί της οποίας έχουν αρχίσει διαπραγματεύσεις μεταξύ της ΕΕ και της Κύπρου.

Η Επιτροπή έχει προβεί σε ενέργειες για να μεταπείσει την Κυβέρνηση της Κύπρου από τηνλοποίηση των σχεδίων της για την περιοχή Ακάμας και έχει εξηγήσει στις κυπριακές αρχές ότι αυτά τα σχέδια αντιβαίνουν με την εκ μέρους της Κύπρου πλήρη αποδοχή της νομοθεσίας της Ένωσης με στόχο την ένταξη, ιδίως όσον αφορά την οδηγία για τις επιπτώσεις στο περιβάλλον και την οδηγία για τους οικότοπους; Η Επιτροπή έχει καλέσει την Κυβέρνηση της Κύπρου να αναβάλει τα αναπτυξιακά σχέδια και έργα στην περιοχή Ακάμας έως ότου αυτά τα σχέδιαποβληθούν σε εκτίμηση των επιπτώσεων στο περιβάλλον σύμφωνα με την κοινοτική νομοθεσία; Εάν όχι, γιατί δεν το έπραξε;

Απάντηση του κ. Verheugen εξ ονόματος της Επιτροπής

(11 Ιουλίου 2000)

Η Επιτροπή παρακολουθεί στενά την προστασία του περιβάλλοντος στην Κύπρο, συμπεριλαμβανομένου του ζητήματος της περιοχής του Ακάμαντα, με τα διάφορα μέσα που έχει στη διάθεσή της, δηλαδή στο πλαίσιο του κεφαλαίου των ενταξιακών διαπραγματεύσεων που αφορά το περιβάλλον, κατά τις επαφές της σε τεχνικό επίπεδο με τις κυπριακές αρχές για περιβαλλοντικά θέματα καθώς και στο πλαίσιο των επιμέρους μέσων προενταξιακής πολιτικής, όπως είναι η περιοδική έκθεση για την πορεία προς την προσχώρηση.

Όσον αφορά την οδηγία για την αξιολόγηση των περιβαλλοντικών επιπτώσεων, ήτοι την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), πράγματι δεν έχει ακόμη μεταφερθεί στο εθνικό δίκαιο της Κύπρου, αλλά οι κυπριακές αρχές έχουν παράσχει τη διαβεβαίωση ότι σχεδιάζουν την ολοκλήρωση της μεταφοράς αυτής της

οδηγίας στο εθνικό δίκαιο εντός του έτους 2000. Επιπλέον, έχει καταστεί σαφές στιςποψήφιες χώρες ότι, όπως προβλέπεται στα συμπεράσματα του Συμβουλίου της 24ης Σεπτεμβρίου 1998 σχετικά με τις ενταξιακές στρατηγικές για το περιβάλλον, κάθε νέα επένδυση θα πρέπει να είναι σύμφωνη με το κεκτημένο στον τομέα του περιβάλλοντος.

Όσον αφορά την οδηγία για τους οικοτόπους, ήτοι την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2), η Κύπρος είναι ενήμερη για το γεγονός ότι οφείλει να προτείνει κατάλογο τοποθεσιών που πρόκειται να οριστούν ως ειδικές περιοχές προστασίας και να ενταχθούν στο δίκτυο Natura 2000. Η περιοχή του Ακάμαντα αναφέρεται σε ενδεικτικό κατάλογο τέτοιων περιοχών, ο οποίος καταρτίστηκε στο πλαίσιο έργου που εντάσσεται στο πρόγραμμα LIFE, με το οποίο επιδιώκεται να παρασχεθεί σχετική συνδρομή στις κυπριακές αρχές.

Οι κυπριακές αρχές δεν έχουν ακόμη ενημερώσει την Επιτροπή για ενδεχόμενη πρόθεσή τους να χαλαρώσουν τα μέτρα προστασίας του περιβάλλοντος στην περιοχή του Ακάμαντα προκειμένου να επιτρέψουν την μεγάλης κλίμακας τουριστική ανάπτυξη και την εκτέλεση έργωνποδομής. Ωστόσο, η Επιτροπή θα εξακολουθήσει να επιβλέπει, αξιοποιώντας τα προαναφερθέντα μέσα και ιδίως στο πλαίσιο των διαβουλεύσεων για την προστασία του περιβάλλοντος, κατά πόσον η Κύπρος τηρεί τη δέσμευσή της ναιοθετήσει και να εφαρμόσει σταδιακά το κεκτημένο σε αυτόν τον τομέα.

(1) ΕΕ L 175 της 5.7.1985.

(2) ΕΕ L 206 της 22.7.1992.